Louane

**Anne Peichert,** lesanvet **Louane** pe raloc'h **Louane Emera**, zo ur ganerez, sonerez hag aktourez c'hall ganet d'ar 26 a viz Du 1996 en Hénin-Beaumont (Pas-De-Calais, Bro-C'hall).

E 2013 e voe anavezet en abadenn skinwel *[[The Voice : La plus belle voix]]*. Goude-se e teuas da vezañ brudetoc'h e 2014 gant he roll kentañ er film *[[La Famille Bélier]]*. A-drugarez dezhañ e oa bet roet César ar gwellañ spi evit ar merc'hed e 2015.

E albom kentañ, *[[Chambre 12]]*, a zeuas er-maez e 2015. An albom gwerzhet ar muiañ eus ar bloavezh e Frañs e voe, ha gounit a reas an arzourez Priz an albom diskoachañ ar bloaz er Victoires de la Musique e 2016. Goude-se ez embannas pevar albom all : *[[Louane (pladenn, 2017)|Louane]]* e 2017, *[[Joie de vivre]]* e 2020, *[[Sentiments (pladenn, 2022)|Sentiments]]* e 2022 ha *[[Solo (pladenn Louane, 2024)|Solo]]* e 2024.

Kemeret he deus perzh e kenstrivadeg an Eurovision e 2025 en ur ganañ Maman, ur ganaouenn skrivet ganti. Er seizhvet plas eo erruet. Garedonet eo bet he c'hanaouennoù hag he ferzhioù arzel gant daou briz roet er-maez eus ar genstrivadeg.

## Yaouankiz
Ganet e oa Anne Peichert d'ar 26 a viz Du 1996 e Hénin-Beaumont e Pas-de-Calais, ha kresket e oa eno . Peder c'hoar hag ur breur he deus. Emzivadez eo abaoe he 17 vloaz.

An holl vugale er familh a oa kurusted, hag Anne he doa bet un deskadurezh katolik betek o c'homunion. He zud zo loreidi en asurañs etrebroadel. He zad a oa a orin alaman ha poloniat, hag e vamm a oa eus Portugal ha Brazil. Diagnostiket e voe gouroberiant adalek an oad a 8 vloaz, ha displegañ a ra Louane e oa bet kastizet alies gant he zad pa oa bugel pa oa o stourm. «Reizhet 'neus ac'hanon. Eñ a oa er memes tro taer-tre ha leun a garantez».

Kemer he doa perzh e 2009, en oad a 12 vloaz, e eil koulzad an abadenn *L'École des stars* skignet war Direct 8, e-lec'h ma kanas teir c'hanaouenn.

E miz C'hwevrer 2013, ha-hi 16 vloaz, kemer a reas perzh en abadenn *[[The Voice : La plus belle voix]]*, hag e varvas he zad Jean-Pierre Peichert gant ur c'hrign-bev just a-raok ma vije skignet. E miz Ebrel 2014 e oa 17 vloaz pa varvas he mamm Isabel Peichert (ganet Pinto Dos Santos) d'an oad a 50 vloaz abalamour d'ur c'hrign-bev ivez.

## Albomoù

### ''[[Chambre 12]]''
Savet he doa he albom kentañ, *[[Chambre 12]]* , a oa deuet er-maez d’an 2 a viz Meurzh 2015. Kenskrivet ha sevenet eo ar c'hanaouennoù gant Patxi Garat, emstriver bet evit an abadenn *Star Academy 3* ha Dan Black eus ar strollad saoz *The Servant*. 

D'an 20 a viz Mae 2016 e oa bet testeniekaet an albom gant div bladenn diamant (1 000 000 a skouerennoù gwerzhet).

### ''[[Louane (pladenn, 2017)|Louane]]''
E miz Mezheven 2017 e oa deuet Louane er-maez ur single *On était* *beaux*, tennet eus hec’h eil albom studio *[[Louane (pladenn, 2017)|Louane]]*. D'an 10 a viz Du e oa bet embannet an albom.

En albom-se e kenlabour gant meur a arzour evel Vianney, Julien Doré pe Loïc Nottet. Dan 23 a viz C'hwevrer 2018 he doa embannet  he zrede single, *Immobile,* tennet eus e eil albom, a-raok kregiñ gant un eil troiad ar Zéniths.      

### ''[[Joie de vivre]]''
Embannet e voe an albom *[[Joie de vivre]]* en diskar-amzer 2020 ha gantañ e vo meur a stil sonerezh : latin, trap, hip-hop, ha sonioù a blij d'ar ganerez selaou. Golo an albom zo bet savet gant al luc'hskeudenner saoz Martin Parr. Luc’hskeudennet eo ar ganerez war draezhenn an Touked.

D'an deiz ma oa deuet er-maez he albom e tiskouezas he c'hlip titlet *Peut-être*. Adembannadur *Joie de vivre (en couleur)* a voe embannet e 2021.

### ''[[Sentiments (pladenn, 2022)|Sentiments]]''
E miz Here 2022 eo Louane distro gant un single *Secret* nevez gouestlet d'he merc'h tennet eus he albom nevez *[[Sentiments (pladenn, 2022)|Sentiments]],* a oa deuet er-maez d'an 9 a viz Kerzu. Er pevare albom-mañ 'zo piano ha mouezhioù dreist-holl. Ennañ ez eus pemp kanaouenn awenet gant e santimantoù dezhi ha pemp kanaouenn all awenet gant istorioù an dud a selaou kalz anezhi. 

### ''[[Solo (pladenn Louane, 2024)|Solo]]''
Deuet e oa er-maez albom nevez Louane d'ar 25 a viz Here. 14 kanaouenn a ya d'ober an opus-mañ, anvet *[[Solo (pladenn Louane, 2024)|Solo]]* . War ar gantennad-mañ he deus Louane  kenlabouret gant Tristan Salvati (ur produer eus Pariz hag en deus labouret dija gant Angèle, Cœur de Pirate pe c'hoazh Julien Doré) ha gant Olivia Merilahti (The Dø), he deus produet an ton *Souvenirs*.  

«Ar pempvet albom-mañ a ziskouez un tu dianav eus an arzourez m’en em ziskouez leuniañ e fromadennoù da vat hep aon da glask traoù nevez pe da vezañ en arvar » e c'haller lenn dre ur gemennadenn d'ar gazetennerien gant ti ar pladennoù.      

## Buhez Personel
Louane a zo e kouplad  abaoe an hañv 2018 gant ar soner Florian Rossi. Ur verc'h o deus bet, anvet Esmée e dibenn miz Meurzh 2020. E dibenn 2024 e kemennont o dimeziñ hag e miz Mezheven 2025 e loreont anezho.

## Engouestloù

* Louane a zo bet gwallgaset pa oa krennardez, hag e-pad pell he deus gouzañvet boulimiezh, hiperfagiñ ha dismorfobiezh.

* Louane a skoazell ingal ar Sikour pobl gall, hag o maeronez eo.

## Daveennoù